**דרדוויל** (באנגלית: **Daredevil**, בתרגום מילולי לעברית: "מתגרה בשטן", המונח המקובל הוא "מתגרה במוות" או "שד משחת" הפרוזאי יותר) הוא דמות בדיונית של גיבור-על המופיעה בחוברות הקומיקס ביקום מארוול קומיקס. הדמות הופיעה לראשונה בחוברת *Daredevil #1* מאפריל 1964 ונוצרה על ידי הכותב סטן לי והמאייר ביל אברט. הרצתו המשפיעה של הכותב פרנק מילר בתחילת שנות ה-80 - לרבות קשת הסיפור "דרדוויל: נולד מחדש" מפברואר 1986 - ביססה את הדמות כחלק פופולרי ואינטגרלי ביקום מארוול. דמותו של דרדוויל ידועה בכינויים **האדם ללא פחד** ו**השטן מהלס קיצ'ן**.

דרדוויל הוא האלטר אגו של מתיו "מאט" מייקל מורדוק, עורך דין עיוור. סיפור מקורו נובע מתאונת כימיקלים שהעניקה לו את יכולותיו המיוחדות. בזמן שגדל בהלס קיצ'ן, שכונת אירים אמריקאים ממעמד הפועלים בעיר ניו יורק, מאט מורדוק התעוור מחומר רדיואקטיבי שנפל ממשאית שיצאה מכלל שליטה אחרי שדחף עובר אורח מִדרכּה. בעוד הוא אינו מסוגל לראות, החשיפה לחומר הרדיואקטיבי חידדה את חושיו האחרים מעל ומעבר לגבולות אנושיים והעניקה לו מעין "חוש רדאר". אביו, מתאגרף בשם ג'ק מורדוק, הוא אב חד הורי שגידל את בנו, אהב אותו ללא תנאי והשתדל ללמד אותו כיצד להתמודד עם החיים למרות החינוך הנוקשה שעבר. ג'ק נהרג מאוחר יותר בידי גנגסטרים לאחר שסירב למכור קרב, ומאט נותר יתום. כדי להגן על עצמו, מאט התחיל להתאמן כדי לחדד את יכולותיו הפיזיות ואת חושיו העל-טבעיים תחת הדרכתו של זר מסתורי עיוור בשם סטיק, כאשר בסופו של דבר הוא הפך לאמן לחימה מיומן ביותר. מספר שנים לאחר מכן, מאט סיים לימודים בעריכת דין בהצטיינות וביקש לחסל את הפשע ששורץ בהלס קיצ'ן. הוא התחיל בכך שרדף אחר הגנגטרים שרצחו את אביו והביא אותם לצדק. בסופו של דבר הוא עטה על עצמו תלבושת בדמות השטן והתחיל לנהל חיים כפולים כלוחם בפושעי העולם התחתון בניו יורק בתור פורע החוק דרדוויל, מה שהציב אותו נגד נבלי-על רבים כמו בולזאיי וקינגפין. הוא גם נעשה לעורך דין מכובד ומיומן, שמנהל משרד עורכי דין עם חברו לספסל הלימודים פרנקלין "פוגי" נלסון.

דמותו של דרדוויל מדורגת במקום העשירי ברשימת מאה גיבורי העל הגדולים, לפי אתר IGN, וכן במקום ה-37 ברשימת 50 דמויות הקומיקס הגדולות של כל הזמנים לפי מגזין אמפייר. הדמות זכתה לעיבודים רבים במדיות אחרות, ביניהם בסדרות האנימציה ספיידרמן וחבריו המופלאים וספיידרמן: סדרת האנימציה. בסרט הלייב אקשן "דרדוויל" גילם את הדמות השחקן בן אפלק, ששב לגלם את הדמות בהופעת קמע בסרט "אלקטרה". בסדרת היקום הקולנועי של מארוול "דרדוויל" של שירות הסטרימינג נטפליקס, מגלם את דמותו השחקן צ'ארלי קוקס, ששב לגלם אותו בהופעת אורח בסרט "ספיידרמן: אין דרך הביתה" ובסדרה "שי-האלק: עורכת דין בשירות החוק" וישוב לגלם אותו בסדרה "דרדוויל: נולד מחדש" כחלק מהשלב החמישי של היקום הקולנועי.

היסטוריה פרסומית
----------------

### שנות ה-60

הדמות הופיעה לראשונה בחוברת *Daredevil #1* מאפריל 1964 בכתיבתו של סטן לי ובאיורו של ביל אברט, עם עיצוב ראשוני של ג'ק קירבי הכולל את נשק האלה של דרדוויל ותלבושת בצבעי אדום-צהוב-שחור כבתלבושת אקרובט. החוברת הראשונה גוללה את סיפור המקור של הדמות ואת רצונה במציאת צדק אחר רוצחו של אביו - המתאגרף ג'ק מורדוק, שגידל את מאט הצעיר בשכונת הלס קיצ'ן שבמנהטן, ניו יורק. ג'ק מחזק בו את חשיבותו של החינוך וחיים ללא אלימות מתוך מטרה שמאט יגדול להפוך לאדם טוב יותר ממנו. בשעה שהציל אדם עיוור מדרכה של משאית, מאט התעוור מהחומר הרדיואקטיבי שנפל ממנה. החשיפה לחומר הרדיואקטיבי חידדה את חושיו הנותרים של מאט מעל לגבולות האנושיים והקנתה לו "חוש רדאר" לזהות את הצורה ואת המיקום של הדברים שמסביבו. כדי לעזור לבנו, ג'ק מורדוק חזר לאיגרוף תחת גנגסטר ידוע בשם הפיקסר - היחיד שמוכן להעסיק מתאגרף מזדקן. כאשר ג'ק סירב למכור קרב מאחר שבנו נמצא בקהל, הוא נהרג בידי אחד מאנשיו של פיקסר. מאחר שמאט נשבע בפני אביו שלא ינקוט בדרכים אלימות כדי להתמודד עם בעיותיו, הוא מצא דרך עקיפה לכך על ידי אימוץ זהות חדשה שמשתמשת בכוח פיזי. הוא עטה תלבושת בצבעי צהוב-שחור העשויה מחלוק הקרב של אביו, ובעזרת יכולותיו המחודדות התעמת עם רוצחיו של אביו כגיבור-העל דרדוויל. אולם, הוא גרם לא מרצונו לכך שפיקסר חטף התקף לב ומת.

הכותב והאמן וולי ווד הציג לראשונה את תלבושתו האדומה המודרנית של דרדוויל בחוברת מספר 7, שתיארה את הקרב בין דרדוויל לדמות חזקה בהרבה ממנו, נאמור. הדמות יצאה למספר הרפתקאות הכוללות נבלים כמו הינשוף, האיש הסגול, סטילט-מן, השור, גלדיאטור וקבוצת האוכפים. בחוברת מספר 16 (מאי 1966) הוא פוגש לראשונה את ספיידרמן, דמות שתהפוך ברבות הימים לחברו הטוב ביותר. מכתב מספיידרמן חושף שלא במתכוון את זהותו הסודית של דרדוויל, מה שמאלץ אותו לחשוב על זהות שלישית כאחיו התאום מייק מורדוק, שאישיותו חסרת הדאגות והשחצנית דומה יותר לזו של דרדוויל מאשר לאישיותו הנוקשה, השקדנית והמופנמת של מאט מורדוק. קו העלילה על "מייק מורדוק" נועד להדגיש את הפרעת הזהות הדיסוציאטיבית של הדמות (שאף תוהה האם מאט הוא האני האמיתי שלו או שאולי מייק/דרדוויל). אולם, קו עלילה זה לא המשיך משום שקהל הקוראים חשב שזה מבלבל מדי, כאשר דרדוויל ביים את מותו של מייק מורדוק וטען שהוא מאמן מחליף לדרדוויל. שיתוף הפעולה בין סטן לי לג'ין קולן החל בחוברת מספר 20 ונמשך עד לחוברת מספר 49 וכלל סיפור שבו מאט מורדוק מגן על יוצא צבא עיוור ממלחמת וייטנאם מפני הפללת שווא.

מאט מגלה את זהותו הסודית לחברתו דאז, קארן פייג'. אולם, חשיפה זו היא יותר מדי עבורה, והיא מנתקת את הקשר ביניהם. הייתה זו רק אחת מבין הפרידות הארוכות בין מאט לקארן, שהפכה להיות מושא אהבתו היקרה ביותר.

### שנות ה-70

הכותב גרי קונוויי נטל את מושכות הכתיבה החל מחוברת מספר 72, והפך את פני הסדרה על פיה כדי להידמות לספרות זולה מדע בדיונית עם קשת סיפור על אנדרואיד בשם MK-9 שהיסווה את עצמו כדמות בשם מר קליין והיה ידוע בכינוי "המתנקש", שמגיע אלפי שנים מתוך העתיד כדי לשנות את ההיסטוריה. אפילו הארכי-נבל הוותיק הינשוף צויד בכלי נשק וכלי תחבורה עתידניים. קונוויי גם העביר את דרדוויל לסן פרנסיסקו החל מחוברת מספר 86, ובאותה עת גם הוסיף את האלמנה השחורה לככב לצד דרדוויל בסדרת החוברות. היא שימשה בתור בת ברית בלחימתו בפשע וכן כמושא אהבתו בין חוברות מספר 124-81 (נובמבר 1971-אוגוסט 1975), כאשר מתוכם חוברות 93–108 נקראו "דרדוויל והאלמנה השחורה".

יאן ונר, המייסד והמוציא לאור של מגזין המוזיקה רולינג סטון הופיע בחוברת מספר 100 מאת ג'ין קולן והכותב סטיב גרבר.

עבודות הכתיבה והעריכה עברו למארב וולפמן החל מחוברת מספר 124, והוא הוציא את דמותה של האלמנה השחורה מחוץ לסיפורים והחזיר את דרדוויל לשכונת הלס קיצ'ן. הוא הציג את דמותה השברירית אך מלאת חיים של הת'ר גלן, שהחליפה את האלמנה השחורה בתור מושא אהבתו של מאט מורדוק. הרצתו של וולפמן, שנמשכה עד לחוברת מספר 143 (מרץ 1977) כללה את הצגתו לראשונה של נבל-העל המוכר ביותר של דרדוויל, בולזאיי. וכן קשת סיפור שבה נבל בשם הבדחן השתמש בתמונות מחשב כדי לתמרן את אמצעי התקשורת.

ג'ים שוטר הפך לכותב הסדרה בחוברת מספר 144 והציג את דמותו של פלדין בחוברת מספר 150 (ינואר 1978), אולם היו לו בעיות עם לוח הזמנים והוא הוחלף בידי רוג'ר מקנזי. עבודתו של מקנזי על סדרת חוברות "דרדוויל" שיקפה את הרקע שלו מסיפורי אימה, והסיפורים בהם השתתפה הדמות, כמו גם הדמות עצמה, הפכו לאפלים יותר - דרדוויל נאבק בהאנשה של המוות', אחד מאויביו של דרדוויל, דת'סטוקר, נהרג לאחר ששינה פאזה לתוך מצבה, ושיכתוב מחודש של סיפור המקור שהראה שדרדוויל השתמש בטקטיקת מארב כדי לגרום לפיקסר להתקף לב. מקנזי יצר את דמותו של כתב "הדיילי ביוגל" בן יוריק המעשן בשרשרת, שמסיק את זהות הסודית של דרדוויל בין חוברות מספר 153 - 163 (יולי 1978 - מרץ 1980). כמו כן, מקנזי גרם לדרדוויל להשתמש בעולם התחתון של הלס קיצ'ן בתור מערכת של מודיעים, והוסיף מספר פושעים זוטרים לרשימת דמויות המשנה בסדרה.

במהלך מחצית הרצתו של מקנזי, הצטרף אליו האמן פרנק מילר החל בחוברת מספר 158 (מאי 1979).

בקשת סיפור אשר חופפת בין הכותבים וולפמן, שוטר ומקנזי, דרדוויל מגלה את זהותו הסודית להת'ר גלן, ונהיה אחראי בחלקו להתאבדותו של אביה. מערכת היחסים ביניהם ממשיכה, אך עם הזמן ניזוקה. האלמנה השחורה חוזרת בחוברות 155–166 (נובמבר 1978-ספטמבר 1980) ומנסה להצית מחדש את הרומן ביניהם, אך דרדוויל בוחר בהת'ר על פניה.

### שנות ה-80

> 
> היום שבו פרנק מילר שם את עינו על 'האיש ללא פחד' היה היום שבו שוק הקומיקס התבגר.
> 
> 
> 
> — מרק באקסטון, מגזין CBR.COM
> 

מילר לא אהב את תסריטיו של מקנזי, והעורך החדש דניס אוניל פיטר את מקנזי כדי שמילר ימשיך לכתוב את סדרת החוברות. מילר המשיך במלאכת הכתיבה באותו אופן כמו מקנזי, ושמר על המטמורפוזה הדרסטית של הדמות שהכותב הקודם התחיל, אך למעשה התעלם מכל ההמשכיות של דרדוויל שהתבססה לפני תקופת הרצתו. במקרה שנעשה שימוש בנבלים ותיקים ובדמויות משנה ישנות, האפיון וההיסטוריה שלהם עם הגיבור הראשי שוכתבו מחדש. כך למשל, אביו המסור והאוהב של מאט נכתב מחדש כשתיין שיכור שמתעלל בבנו, מה שמשנה לחלוטין את הסיבה מדוע מאט הפך בסופו של דבר לעורך דין. קינגפין, אויבו העיקרי של ספיידרמן באותה תקופה, הוצג בתור יריבו החדש של דרדוויל - דבר ששינה מקצה לקצה את גלריית הנבלים של הדמות עד כה. דרדוויל עצמו השתנה בהדרגה לסוג של אנטי-גיבור. בחוברת מספר 181 (אפריל 1982), הוא מנסה לרצוח את בולזאיי על ידי כך שהוא זורק אותו מבניין גבוה. כאשר הנבל נותר משותק גפיים, דרדוויל פורץ לחדר בית החולים בו הוא מטופל ומפחיד אותו כמעט עד מוות תוך שימוש ברולטה רוסית על שניהם בעזרת אקדח לא טעון.

בעקבות הצעה מאוניל לתת לדרדוויל סגנון לחימה מציאותי יותר, מילר הציג נינג'ות לתוך הקאנון של דרדוויל, והוסיף אספקט של אמנויות לחימה לכישורי הלחימה של דרדוויל. הוא גם הציג מחדש דמויות ישנות שהשפיעו על חייו בילדותו, כמו סטיק מנהיג שבט הנינג'ות, שהיה מדריכו של מורדוק אחרי שהתעוור; ארגון יריב של מתנקשים בשם "היד"; וכן את אלקטרה, חברה לשעבר של מורדוק המשתייכת לארגון "היד". הדבר היה שינוי דרסטי לדמות שעד כה נודעה בתור "ההרפתקן חסר הראייה". אלקטרה נהרגה בידי בולזאיי בחוברת מספר 181 (אפריל 1982).

מילר עזב את סדרת החוברות אחרי חוברת מספר 191 (פברואר 1983). אוניל עבר מתפקיד עורך לתפקיד הכותב הראשי בחוברת מספר 194 (מאי 1983). הוא המשיך את הקו האפל אותו התחילו מקנזי ומילר, אך נסוג מתיאורו של דרדוויל כאנטי-גיבור על ידי כך שחס על חייו של בולזאיי והביע חרטה על שני הניסיונות הקודמים לחיסולו. מילר חזר לסדרת החוברות כאשר השתתף בכתיבת חוברת מספר 226 יחד עם אוניל. הוא והאמן דייוויד מזוצ'לי יצרו את קשת הסיפור הפופולרית "נולד מחדש" בחוברות מספר 227–233 (פברואר-אוגוסט 1986). בסיפור זה, קארן פייג' חוזרת ככוכבת סרטים פורנוגרפיים ומכורה לסמים שמוכרת את זהותו של דרדוויל תמורת כסף לסמים. הקינגפין משיג ידו על המידע ומתוך אקט של נקמה מתכנן הפללה נרחבת נגד מורדוק שגורמת לכך שרישיונו כעורך דין נשלל. מילר סיים את קשת הסיפור בצורה חיובית, כאשר מורדוק התאחד מחדש עם קארן ועם מגי, אמו אותה חשב למתה, שכעת הפכה לנזירה.

אן נוסנטי הפכה לכותבת הסדרה בהרצה שנחשבת לארוכה ביותר שלה, החל מחוברת מספר 238 מינואר 1987 ועד לחוברת 291 מאפריל 1991. צוות הכתיבה החזיר את מורדוק לשורות החוק כאשר הקים ביחד עם קארן קליניקה ללא מטרות רווח לטיפול בנפגעי סמים. נוסנטי עסקה בנושאים חברתיים מגוונים כמו פמיניזם, שימוש לרעה בסמים, התרבות נשק גרעיני וטרוריזם שקשור לזכויות בעלי חיים. היא הציגה לראשונה את דמותה של טיפואיד מרי, ובחוברות מספר 262–265 השתמשה בסיפור הקרוסאובר "אקס-מן: אינפרנו" כרקע להתמוטטות חייו של דרדוויל: הקליניקה מושמדת, קארן נעלמת לאחר שגילתה שמאט היה מעורב במערכת יחסים עם מרי ווקר, ומרי ווקר חושפת את עצמה בתור האלטר אגו של טיפואיד מרי. בעקבות כך ובצעד שנוי במחלוקת במהלך הרצתה של נוסנטי, מורדוק הופך לנווד באפסטייט ניו יורק ובפעם הראשונה בחיי הדמות שהיא נעקרת מחוץ לסביבה העירונית בה גדלה. היא מסיימת את תקופת הרצתה על הדמות בצורה חיובית כאשר מזלו של מורדוק שפר כשהוא חוזר להלס קיצ'ן, מחזיר לעצמו תחושת ערך, משלים עם חברו הטוב פוגי נלסון ומבקש לחפש אחר קארן פייג'.

### שנות ה-90

הכותב החדש דניאל ג. צ'יצ'סטר המשיך מאותה נקודה בה נוסנטי עצרה, כשמורדוק התיידד מחדש עם פוגי נלסון ונאבק לזכות מחדש באהבתה של קארן פייג', וכן הגיש עתירה לחידוש רישיונו כעורך דין. צ'יצ'סטר התמקד בחיבור המחודש של מורדוק עם העיר ניו יורק, ובפרט שכונת הלס קיצ'ן, כאשר הקדיש את חייו להגנתם של תושבי העיר מפני פושעים ומפני תאונות. הסיפור שממשיך את עלילת "נולד מחדש" - "תפילת אשכבה" (חוברות מספר 297–300, אוקטובר 1991-ינואר 1992) מביא לחידוש רישיונו של מורדוק ולהבאת הקינגפין לצדק סוף כל סוף.

פרנק מילר חזר לדמותו של דרדוויל ולסיפור מקורה במיני סדרה "דרדוויל: האיש ללא פחד" משנת 1993. יחד עם האמן ג'ון רומיטה הבן, מילר הרחיב בשכתוב שלו על חייו ומותו של האב ג'ק מורדוק, ועל מפגשו הראשון של מאט מורדוק עם קינגפין ועם פוגי נלסון. התפקיד של סטיק בבריאתו של דרדוויל התרחב, כמו גם מערכת היחסים האבודה מראש עם אלקטרה.

הצוות היצירתי שכלל את צ'יצ'סטר והאמן סקוט מק'דניאל שינה את הסטטוס קוו של הדמות בקשת הסיפור "נפילה מחן" בחוברות מספר 319–325 (אוגוסט 1993-פברואר 1994). אלקטרה, שהוחייתה מחדש בחוברת מספר 190 אך לא נראתה עד כה, חזרה לבסוף. דרדוויל הפצוע יוצר לעצמו חליפה ממוגנת יותר בצבעי אדום-אפור, עם מגיני כפתיים וברכיים לבנים. נשק האלה שלו השתדרג וכעת הוא מסוגל להתחבר כנונצ'קו או מקל בו. הזהות הסודית שלו הופכת לנחלת הכלל, מה שגורם לו לביים את מותו ולאמץ זהות חדשה בשם "ג'ק בייטלין". זהות זו, כמו גם התלבושת החדשה, מופיעים למשך מספר קשתות סיפור בהן מורדוק מנסה לשכנע את כולם שהוא אינו למעשה דרדוויל. סיפור קצר של ג'ון מארק דמתיאס החזיר את מורדוק לתלבושת האדומה הידועה ולזהות של מאט מורדוק.

תחת כתיבתם של קארל קסל ומאוחר יותר ג'ו קלי, סדרת החוברות קיבלה טון קליל יותר, ודרדוויל חזר לדמות הגיבור השחצן הידוע של הכותבים המוקדמים. מאט ופוגי (שכעת יודע את דבר זהותו הסודית של חברו) מצטרפים לחברת עורכי דין בבעלות אמו של פוגי, רוזלינד שארפ.

בשנת 1998, סדרת החוברות קיבלה מיספור מחודש, כשהכרך הראשון "בוטל" בחוברת מספר 380 ואותחל מחדש כחלק מליין "אבירי מארוול", המיועד לקהל קוראים בוגר יותר. ג'ו קסאדה שימש כמאייר הסדרה, שנכתבה בידי יוצר הקולנוע קווין סמית'. קשת הסיפור הראשונה, "דרדוויל: השטן השומר", מתארת את מאבקו של דרדוויל להגן על ילד שנאמר עליו שיכול להיות המשיח או האנטיכריסט. דרדוויל מתנסה במשבר אמונה, שמחמיר בידי העובדה שלקארן פייג' יש איידס (דבר שלאחר מכן הופרך) וכאשר היא נהרגת מאוחר יותר בידי בולזאיי. בהמשך נודע לדרדוויל שיוזם התחבולה הוא למעשה מיסטריו, שגוסס ממחלת הסרטן. הוא נוטש את מיסטריו מאחור כדי שיתאבד ומחליט להשתמש בכסף שקארן השאירה לו כדי לפתוח מחדש את משרד עורכי הדין "נלסון ומורדוק".

הכותב דייוויד מאק המשיך את עבודתו של סמית' בקשת הסיפור "חלק משלם" בחוברות מספר 9–15 של הכרך השני (יולי 1999-אפריל 2001). קו העלילה הציג את דמותה של מיה לופז, אמנית לחימה חירשית הידועה בכינוי אקו.

### שנות ה-2000

דייוויד מאק הביא את הקולגה שלו לעבודה, בריאן מייקל בנדיס, לכתוב עמו את קשת הסיפור "קריאת השכמה" בחוברות מספר 16–19 (מאי-אוגוסט 2001), שבה הכתב בן יוריק חוקר את ההשלכות בעקבות הקרב בין דרדוויל לנבל בשם "הקרפד המזנק".

המיני-סדרה "דרדוויל: צהוב" משנת 2001 מציגה גרסה נוספת לסיפור המקור של דרדוויל, הפעם בסגנון מכתבים שנכתבו עבור קארן פייג' לאחר מותה. הסדרה מתארת את היריבות המוקדמת בין מורדוק לבין נלסון על ליבה של פייג', ומכילה אירועים רבים שהתרחשו בחוברות הראשונות של סדרת הקומיקס, כשהאנטגוניסטים הראשיים הם הינשוף והאיש הסגול. בסיפור, דרדוויל נותן לקארן את הקרדיט בנתינת הכינוי "האיש ללא פחד", ומציעה שדרדוויל ילבש תלבושת בצבע ערמון מאשר אדום כהה וצהוב.

חוברת מספר 26 (דצמבר 2001) החזירה את בנדיס לצוות הכתיבה, ובתקופה זו נוספה דמות משנית בשם מילה דונובן, שתהפוך ברבות הימים לאשתו של מורדוק, בנוסף לחשיפה נוספת לזהותו של דרדוויל, שובו של הקינגפין וכניעתו של דרדוויל ל-FBI. נעשה שימוש חוזר בהשפעה של חשיפת זהותו של דרדוויל על ידי בנדיס והכותב אד ברובייקר, שהפכו לצוות היצירתי החדש יחד עם המאייר מייקל לארק החל מחוברת מספר 82 (פברואר 2006).

קשת הסיפור הראשונה של ברובייקר כללה דמות חדשה שמתחזה לדרדוויל בהלס קיצ'ן. מורדוק מגלה בהמשך שמדובר בחברו הטוב דני ראנד, שידוע בתור גיבור-העל איירון פיסט.

לאחר צאת חוברת מספר 119 של הכרך השני, הסדרה חזרה למיספור המקורי שלה החל בחוברת מספר 500 (אוקטובר 2009). הכותב החדש אנדי דיגל שינה את הסטטוס קוו כאשר דרדוויל התמנה למנהיג ארגון "היד". הדמות הופיעה לאחר מכן בסיפור הקצר "Dark Reign: The List - Daredevil".

### 2010 ואילך

בעקבות אירועי "שלטון אפל" הגיעה קשת הסיפור "ארץ הצל", שבה התברר כי מעשיו האחרונים של דרדוויל אחרי שהשתלט על ארגון "היד" היו משום שהשתלט עליו שד. בני בריתו מצליחים לגרש את השד, ומורדוק עוזב את ניו יורק ומותיר את הלס קיצ'ן בידיו של הפנתר השחור החל מחוברת מספר 513. מורדוק מוצא כוחות מחודשים בעצמו במיני-סדרה *Daredevil: Reborn #1-4* (מרץ-יולי 2011), שבה הוא מתמודד מול סוחר סמים שמסוגל לגרום לאויביו לחיות את פחדיהם הגדולים ביותר. דרדוויל מוכיח שוב שהוא האיש ללא פחד, מתעמת מול יריבו ובוחר לחזור לניו יורק.

כרך שלישי של סדרת חוברות דרדוויל החל בספטמבר 2011, בכתיבתו של מארק וייד. וייד התמקד בכוחותיה של הדמות ובתפיסת עולמה בתוך העולם הגשמי. בחוברת הראשונה, מורדוק מגלה שהוא אינו יכול להופיע בבית המשפט כעורך דין בגלל האשמות העבר שהוא למעשה דרדוויל, והתיק שהוא מייצג בבית המשפט הופך לקרקס תקשורתי. שתי חוברות לאחר מכן, נלסון ומורדוק מפתחים אסטרטגיה עסקית חדשה כיועצים המייעצים ללקוחות כיצד לייצג את עצמם בבית המשפט. דרדוויל מצטרף לקבוצת האוונג'רס החדשים בסיפור שנכתב בידי בריאן מייקל בנדיס. ומופיע כדמות קבועה בחוברות מספר 16–34 בכרך השני של חוברות הקבוצה (נובמבר 2011-ינואר 2013). בנקודה מסוימת, פוגי מתחיל לפקפק בשפיותו של מורדוק, מה שמוביל לקרע בין השניים. הם מתפייסים ברגע שהאמת מתגלה מספר חוברות לאחר מכן. בתקופה זו, הכותבים בריאן מייקל בנדיס ודייוויד מאק שבו לשתף פעולה בפעם האחרונה במיני-סדרה *End of Days*, שתיארה עתיד אפשרי ואת ימיו האחרונים של דרדוויל. הכרך השלישי הסתיים בחוברת מספר 36 (פברואר 2014), שבה מורדוק נאלץ לחשוף את זהותו כדרדוויל בפומבי, לעזוב את ניו יורק פעם נוספת ולעבור לסן פרנסיסקו.

מארק וייד והמאייר כריס סאמני ממשיכים את קו העלילה במיני סדרה הדיגיטלית "דרדוויל: לוחם בדרכים", שמתמקדת בהרפתקה שמורדוק מעורב בה בזמן נסיעתו לסן פרנסיסקו. הסיפור הודפס מחדש כחוברת מקדימה לכרך הרביעי של סדרת החוברות, שהחלה בהרצה תחת המיתוג מחדש "מארוול עכשיו!" והתמקדה בחייו של מורדוק בסן פרנסיסקו.

כרך רביעי הסתיים בחוברת מספר 18 בספטמבר 2015. כרך חמישי החל בפברואר 2016 כחלק מהמיתוג המחודש של "מארוול החדשה והשונה", בכתיבתו של צ'ארלס סול ובאיורו של רון גיימי. בסדרה זו, מורדוק חוזר לניו יורק, והוא כעת עובד כעוזר התובע המחוזי. הוא מעצב לעצמו תלבושת חדשה ומאמן חניך בשם סמואל צ'ונג, מהגר בלתי חוקי שהתגורר בצ'יינהטאון מאז ילדותו, ולקח על עצמו את הכינוי בליינדספוט. פלשבק בסיפור מאוחר יותר מגלה כיצד מורדוק השיב לעצמו את זהותו הסודית - ילדיו של האיש הסגול השיגו מכשיר שאותו עיצב אביהם כדי להעצים את כוחו, וכאשר מורדוק הציל אותם מידיהם של פושעים, הם השתמשו במכשיר כדי למחוק את זכר העולם מכך שמורדוק הוא דרדוויל. מורדוק איפשר רק לפוגי לדעת את זהותו הסודית לאחר מכן. דבר זה איפשר לו למעשה לחזור לעריכת דין. באמצעות מעמדו החדש, הוא משתמש בתיק משפטי בתור תקדים לכך שגיבורי-על יוכלו להעיד בבית משפט מבלי הצורך שלהם לחשוף את זהותם. למרות הפרעות חוזרות ונשנות מקינגפין, מורדוק מצליח לקחת את התקדים לבית המשפט כך שכל גיבורי-העל יוכלו לקבל זכויות עתידיות. לאחר מכן, הוא חוזר לתלבושתו האדומה המסורתית.

בעקבות צאת חוברת מספר 28, וכמו כל סדרת מארוול אחרת כחלק מהמיתוג המחודש "מורשת מארוול", סדרת דרדוויל עברה מיספור מחודש וזכתה להרצה מחודשת החל מחוברת מספר 595 (נובמבר 2017). בהרצה מחודשת זו, הקינגפין הופך לראש העיר ניו יורק ויוצא בקמפיין כדי למתג את גיבורי-העל כפושעים פורעי חוק. למרות שניסיונו של מורדוק לארגן תרגיל עוקץ מסתיים במעצרם של בני בריתו כשהקינגפין הופך את המלכודת על פיה, המניפולציות של פיסק עובדות כנגדו כאשר ארגון "היד" תוקף אותו ומותיר אותו בתרדמת. אי לכך, מעשה תוקפנות זה גורם שמבחינה חוקית, מורדוק הופך מסגן ראש העיר לראש העיר ניו יורק כתוצאה מפרצה בחוק של הממשל הקודם, והוא משתמש במעמדו זה כדי לשחרר את חבריו ולעצור את ארגון "היד".

צ'ארלס סול הוציא את סיפור דרדוויל האחרון שלו, "מותו של דרדוויל", בחוברות מספר 609–612 (אוקטובר-נובמבר 2018). לאחר מכן, הסדרה חזרה להפצה בפברואר 2019 עם כרך חדש בכתיבתו של צ'יפ זדארסקי, עם איורים של מרקו צ'צ'טו. בכרך זה, דרדוויל חוזר ללחימה בפשע כשהוא הורג בשוגג שודד במהלך מעצר, מה שגורם לו לפקפק במעמדו כגיבור-על ולעימות עם ספיידרמן. הוא נוטש את זהותו כדרדוויל ומתמקד בעבודה כקצין מבחן, בחושבו שדרדוויל לא מביא צדק ורק מזיק לקהילת הלס קיצ'ן. מספר פורעי חוק לוקחים את הנטל ומבקשים להחליף את דרדוויל, פעולה שגוררת אחריה את שובו של מורדוק עם תלבושת שחורה ולחימה בכנופיות שהשתלטו על הלס קיצ'ן וערעור מעמדו של הקינגפין באזור.

### 2020 ואילך

אחרי שדרדוויל עוזר להציל את שכונת הלס קיצ'ן, הוא מסגיר את עצמו למשטרה כשהוא עדיין עוטה את מסכתו באומרו שהוא רוצה לעמוד למשפט על פשעיו, אך יעשה זאת רק בתנאי שזהותו לא תיחשף לעולם. הוא מתוודה מרצון על ההריגות ונדון למאסר. בזמן שהוא מרצה את זמנו בכלא, אלקטרה לוקחת את זהותו כדרדוויל ומגנה על שכונת הלס קיצ'ן בשמו. בזמנו בכלא, מורדוק משתעשע עם הרעיון שדרדוויל ומאט מורדוק עובדים יחד כדי להכניס אנשים לכלא ולמעשה הורסים את חייהם ולא משקמים אותם או מאפשרים להם לחיות חיים טובים יותר.

באוגוסט 2021 נודע כי הכרך השישי של סדרת חוברות "דרדוויל" יסתיים בחוברת מספר 36 (נובמבר 2021), והוא יוביל לאירוע קרוסאובר נרחב בשם "שלטון השטן". עם סיומה של הסדרה החל כרך שביעי של סדרת דרדוויל בכתיבתו של זדארסקי ביולי 2022, בד בבד עם המיני-סדרה "דרדוויל: האישה ללא פחד" בכיכובה של אלקטרה כדרדוויל. קשת הסיפור הראשונה בסדרה החדשה נקראת "סאגת האגרוף האדום" (ספטמבר 2022-אפריל 2023), ובה אלקטרה מבקשת ממורדוק את עזרתו בהקמתו של ארגון "האגרוף" כדי להשמיד כל זכר לארגון "היד" ברחבי העולם.

כוחות ויכולות
-------------

הכותב פרנק מילר חותם על חוברת מספר 181 של דרדוויל במהלך כנס חובבים מידטאון קומיקס, ספטמבר 2016.
למרות שדמותו של דרדוויל היא עיוורת, ארבעת חושיו הנותרים מתפקדים ברגישות ודיוק על-אנושיים, מה שמעניק לו יכולות מעל ומעבר לאלה של אדם רואה. מעטות הן הדמויות שיודעות שהגיבור אינו רואה. דרדוויל מפתח "חוש רדאר", כמו גם אקולוקציה אנושית, כלומר מיקום באמצעות תהודה. הכותב והיוצר סטן לי היה מודאג שאנשים לקויי ראייה ייפגעו מהדרך שבה הגזים עד כמה חושיו הנותרים של אדם עיוור התחדדו, אך חששותיו נמוגו אחרי שקיבל מכתבים מארגונים ללא כוונת רווח כמו "The Lighthouse of the Blind", בהם נכתב כי אנשים עיוורים נהנו מאוד כאשר הוקראו להם קומיקסים של דרדוויל.

כאשר הכותב פרנק מילר הרחיב את מרבית יכולותיו של דרדוויל, הוא ניסה להפוך אותם ל"יוצאים מן הכלל מספיק כדי שיהיו מלהיבים, אך לא ברמה של סופרמן", בהתייחסו לכוחותיו הבלתי יאומנים של סופרמן. כאשר מילר הצטרף לסדרת החוברות בשנת 1979, הדבר הראשון שהוא עשה היה לשכתב מחדש את "חוש הרדאר" של דרדוויל ולהפוך אותו פחות ברור ואמין יותר. הוא רצה שלדרדוויל יהיה "חוש קירבה" שאמני לחימה מסוימים טוענים שיש להם. עקב חוש המגע הרגיש מאוד של הדמות, דרדוויל מסוגל לראות על ידי העברת אצבעותיו על פני הדיו בעמודים, אם כי נייר למינציה מבריק מונע ממנו מלקרוא את הדיו. דרדוויל השתמש תכופות בשמיעה העל-אנושית שלו כבפוליגרף בחקירות על ידי שמיעת שינויים בליבו של הנחקר. יכולת זו ניתנת להפרכה כאשר ליבו של האדם השני לא פועם כבדרך רגילה, כמו במקרה של קוצב לב.

בדיוק כשם ששאר חושיו של דרדוויל חזקים ביותר, הם גם רגישים ביותר. חולשתו העיקרית היא פגיעותו מפני רעשים חזקים או ניחוחות אשר מחלישות את חוש הרדאר שלו. נעשה שימוש בחולשה זו כדי לנטרל את דרדוויל. באופן הפוך, החוסר בחוש טעם או ריח של חומרים מסוימים יכול להיות משומש נגדו, כמו במקרה של סם הזיות שעוצב במיוחד כדי שדרדוויל לא יוכל לדעת שהוא סומם. חושיו הם חדים ביותר, והם מסוגלים לזהות הפרעות אטמוספיריות מזעריות לפני שאדם משתגר מופיע לפניו. אנשים עם מהירות על-אנושית, כמו ספיידרמן, הם מהירים מדי מכדי להתגלות ולהתביית על ידי חוש הרדאר של דרדוויל.

בשעה שחוש הרדאר שלו מפצה לרוב על עיוורונו, יש לו מספר מגבלות. הוא אינו יכול להבחין בצבע מבלי לגעת, והוא מסוגל לקרוא חומר מודפס רק אם הדיו מוגבה מספיק כדי שיוכל לחוש אותו. מרבית התמונות, הטלוויזיות ומסכי מחשב חלקים מדי עבורו. אולם, חוש הרדאר מתואר במספר מקרים כמסוגל "לראות" דרך קירות ואריגים, ומעניק לדרדוויל זווית ראייה רב-כיוונית.

למרות שלדרדוויל אין כל כוחות פיזיים על-אנושיים מעבר לחוש איזון מחודד, הוא נחשב לאמן לחימה מיומן מאוד מאחר שהוא אומן בידי סטיק. דרדוויל הוא לוחם מצטיין בקרב פנים אל פנים, והוא משתמש במגוון רחב מאוד של אמנויות לחימה כמו נין ג'וטסו, אייקג'ו ג'יטסו, אייקידו, ג'ודו, קראטה, ג'ו ג'יטסו, וו-שו, סילאט, קפוארה, היאבקות ולוחמה במקל תוך שילוב אגרוף בסגנון אמריקאי ושימוש נרחב ביכולות ההתעמלות-ברמה-אולימפית שלו.

כלי הנשק הידוע של דרדוויל הוא אלה מעוצבת במיוחד בפיתוחו. היא מוסווית כמקל הליכה של איש עיוור בזמן שהוא מתהלך בזהותו האזרחית. מדובר בנשק רב-תכליתי שמכיל בתוכו כבל חזק המחובר לוו תלייה מצופה פלדה. מכניזם פנימי מאפשר לכבל להתעקל ולהתרופף, בזמן שקפיץ רב-עצמה משחרר את וו התליה. ידית האחיזה יכולה להתיישר כדי לזרוק אותו ככלי הטלה. כמו כן, האלה יכולה להתנתק לשני חלקים, כאשר אחד משמש כאלת קרב והשני כולל וו תפיסה.

בזהותו האזרחית, מאט מורדוק הוא עורך דין מכובד ומיומן. הוא בלש מיומן, גשש ומומחה בנוהלי חקירות.

אחרי שזהותו הסודית נחשפה והוא נאלץ לעבור לסן פרנסיסקו, זהותו הסודית שוחזרה בידי הילדים בסגול, ילדיו של האיש הסגול. לדבריהם, ההשפעה מאפשרת לכך שיהיה זה בלתי אפשרי להסיק את זהותו הסודית של דרדוויל אלא אם הוא אומר להם או שמסירים מעליו את מסכתו.

דמויות משנה
-----------

 ערך מורחב – **דרדוויל - דמויות**  

במהלך הסדרה הראשית של דרדוויל, אנשים רבים השפיעו על חייו של מאט מורדוק. אביו ג'ק מורדוק לימד את בנו את חשיבותם של החינוך וחיים ללא אלימות מתוך מטרה שבנו יהפוך לאדם טוב יותר. הוא תמיד עודד את בנו ללמוד ולהחכים, ולא ללחום כמוהו. הוא אסר על בנו לקחת אימונים פיזיים, והיה זה למעשה הרצח שלו שדחף את מאט להפוך לגיבור עוטה מסכה הנלחם בגנגסטרים. הוא קיבל אימונים ממסטר נינג'ה עיוור בשם סטיק בשנים שלאחר התאונה שגרמה לעיוורונו.

חברו הטוב ביותר של מורדוק הוא פרנקלין "פוגי" נלסון, שותפו למעונות הקולג' ולעריכת דין. מערכת היחסים ביניהם בשנים הראשונות הייתה מתוחה עקב הרגשת הנחיתות של פוגי לעליונותו של מאט כעורך דין וכמוקד תשומת ליבה של מזכירתם קארן פייג'. הם התווכחו לעיתים קרובות על העדפתו של מורדוק להגן על נבלי-על, מאחר שנלסון מעריץ את שלטון החוק. דמותו השמנמנה והנוטה לטעות של פוגי משומשת בידי כותבים רבים כאתנחתא קומית וכדי להקל על האווירה.

בתור גיבור-על, חברו הטוב ביותר של דרדוויל הוא ספיידרמן. עם חושיו המחודדים, מורדוק יכול היה לזהות אותו מבחינה פיזית עוד בפגישתם הראשונה, ואילו ספיידרמן גילה את זהותו הסודית זמן מה לאחר מכן. בעקבות אירועי "עוד יום אחד", דרדוויל לא יודע יותר את זהותו הסודית של ספיידרמן. איירון פיסט גם הוא הפך לחברו הטוב במרוצת השנים, ובנקודה מסוימת אף נטל את זהותו של דרדוויל. ג'סיקה ג'ונס, גיבורת-על לשעבר שהחלה לעסוק כחוקרת פרטית, משמשת כשומרת ראשו של מאט מורדוק בזהותו האזרחית. בעלה לוק קייג' גם הוא חבר של דרדוויל. מיה לופז, אישה חירשית ולוחמת מיומנת הופכת לחברתו של דרדוויל אחרי שהוא נלחם בה ושיכנע אותה שהוא לא הרג את אביה וכי היא עברה מניפולציה בידי הקינגפין. בן יוריק, כתב במערכת העיתון "הדיילי ביוגל", מגלה את זהותו הסודית של דרדוויל והופך בסופו של דבר גם לחברו, אם כי דרדוויל בוחר לסיים את "השותפות העסקית" ביניהם כדי להגן על יוריק מפני מעורבות בבעיותיו. האנטי-גיבור פרנק קאסל, שידוע בכינוי המעניש, הוא אחד מבני בריתו בעל כורחו, והוא גם משמש כאנטגוניסט בגלל הפילוסופיות השונות שלהם בנוגע ללחימה בפשע.

למאט מורדוק/דרדוויל יש חיי אהבה מעוותים ולעיתים מוכי צער וסבל. אחת ממושא אהבותיו הידועות ביותר היא אלקטרה, מתנקשת שכירה שנהרגה זמן מה אחרי שהוצגה, אך חזרה לחיים. הייתה לו מערכת יחסים קצרה עם האלמנה השחורה, ששימשה גם כשותפתו ללחימה בפשע בזמן שהייתם בסן פרנסיסקו עד אשר היא נפרדה ממנו משום שלא רצתה להרגיש רק כשותפה. בשנות ה-2000, מורדוק נישא למילה דונובן, אך אחד מאויביו הרבים של דרדוויל גורם לה לאבד את שפיות דעתה.

### אויבים

בשנים המוקדמות לקיומה של הדמות, דרדוויל נלחם במספר נבלי-על מחופשים. הראשון מביניהם היה אלקטרו - במקור נבל של ספיידרמן - בחוברת מספר 2. מהנבלים החוזרים במשך השנים ניתן למנות את הינשוף, האיש הסגול, מיסטר פיר והשור, סטילט מן, גלדיאטור, הבדחן, אדם-שור,ודת'סטוקר. צמד הנבלים קוברה ומיסטר הייד התעמתו גם הם באופן תדיר עם דרדוויל, והייד נלחם לבדו מול דרדוויל במספר מקרים. הנבל הפסיכוטי בולזאיי הוצג לראשונה בידי הכותב מארב וולפמן בחוברת מספר 131 (מרץ 1976), והיה לאנטגוניסט הראשי במהלך שש השנים הבאות.

עם תחילת הרצתו של הכותב פרנק מילר על סדרת החוברות, נעשה פחות שימוש בגלריית הנבלים הרגילה של דרדוויל, וקינגפין הפך לארכי-נבל של גיבור-העל. כמו האיש הסגול, דת'סטוקר, המתנקש ואחרים, גם הקינגפין ידע את זהותו הסודית של דרדוויל. תקופת כהונתו בתור הנבל הראשי בסדרה הסתיימה בחוברת מספר 300 (ינואר 1992), אך הוא המשיך לאיים על דרדוויל במספר מקרים. אלקטרה הוצגה לראשונה כרוצחת שכירה, ולמרות שהזמן שלה בגלריית הנבלים של דרדוויל הייתה קצרה, העבר הרומנטי ביניהם הפך לחלק חשוב במיתוס של הסדרה. בחוברת מספר 254, הכותבת אן נוסנטי הציגה לראשונה את דמותה של טיפואיד מרי, מתנקשת עבור הקינגפין הסובלת מהפרעת זהות דיסוציאטיבית (המונח הדיאגנוסטי למספר אישויות), שתהפוך ברבות הזמן לאויבת עיקרית שלו.

גרסאות שונות של הדמות
---------------------

### מארוול 1602

בסדרת מארוול 1602 של ניל גיימן, המתרחשת בארץ-311 שבעידן האליזבתני, מת'יו מורדוק מוצג כזמר נודד עיוור. הוא הרפתקן המציע את שירותיו להשכרה, וגובה מחיר מופקע עבור כל עבודה שהיא לכל מי שיש ברשותו כסף. כילד, מת'יו היה ילד ללא פחד שנהג לחקור כל מקום. יום אחד, הוא גילה מערה אפלה שמתוכה בקע אור ירוק זוהר. בתור הילד הסקרן שהוא, מת'יו היה חייב לדעת מהו הדבר המוזר שלפניו, ולכן ניסה לטעום אותו כדי לגלות את פשרו, ולאחר מכן חזר כלעומת שבא. מאוחר יותר, אמו מצאה אותו קודח מחום והתגלה שהוא נהפך לעיוור. למרות עיוורונו, שאר חושיו של מת'יו התחדדו לרמה בלתי אנושית. הוא נדד ברחבי הממלכה כקבצן ומשורר, שר שירים אודות גיבורים, ונראה כלפי חוץ כחלש וחסר אונים. אופיו האמיתי התגלה כאשר הוא ביצע עבודה עבור מישהו או שהותקף לפתע.

רב-המרגלים של מלכת אנגליה, ניקולאס פיורי, שכר את שירותיו להתחקות אחר דונאל, השומר של האוצר הטמפלרי, ולהגן עליו. בדרכו הוא נתקל בנטשה (הידועה בתור האלמנה השחורה), אליה התייחס כהאישה המסוכנת ביותר בכל אירופה. הדבר התגלה כנכון כאשר היא בגדה בו, ריסקה בקבוק על ראשו, וזרקה אותו ממרומי גשר לקניון שלמרגלותיו. מת'יו שרד, והופיע בדיוק בזמן כדי להציל את דונאל מאנשיה של נטשה. הוא ניסה להרחיק אותו מהם כמה שהוא יכול, אך נטשה פקדה על גדודי שומרים שנשלחו בידי הרוזן אוטו פון דום מלטבריה לכתר את המערה בה הם התחבאו וללכוד את השניים ואת האוצר של האיש הזקן. דום כולא אותם באחד מתאי הארמון שלו ומנסה לחשוף את סודותיו של תכשיט זול מוזהב שדונאל נתן לו כדי להסיח את דעתו מהאוצר האמיתי - המטה. דונאל מקבל ידיעה מסיר דוקטור סטפן סטריינג', הקוסם והמרפא לשעבר של חצר המלכות, שקבוצת גיבורים עושה את דרכה לעזור להם.

כאשר סיר ריצ'רד ריד, הקפטן הכלוא של ארבעת מלחי ה"פנטאסטיק" מתחיל למחות נגד החזקתו בתא האבן, הדבר גורם להרעדת יסודות הארמון ומשחרר את מת'יו ואת דונאל מכלאם. מת'יו משתמש ביכולותיו כדי לשאת את דונאל הזקן ולזנק מקיר לקיר עד לחצר הארמון. כאשר אנשיו של דום מכתרים אותם אחרי שדונאל דורש למצוא את המטה שלו, האיש הזקן משתמש במטה כדי להפוך את עצמו לאל הרעם תור. תור משתמש בכוחותיו האלמותיים כדי לעצור את אנשיו של דום ולעזור לזן המכשפים של קרלוס חאבייר במתקפה על הארמון. דום משתמש בברקים של תור כדי לנפץ את התכשיט הזהוב שדונאל נתן לו, אך זה מתפוצץ ומצלק את פרצופו של דום, מותיר אותו על סף מוות. כאשר דונאל כתור מצטרף לחבורה על סיפון ספינתם בדרך לעולם החדש כדי לתקן את הקרע ביקום, מת'יו משתמש בדרכים משלו כדי לעזוב את לטבריה.

בהמשך, מת'יו מופיע בפני המלך ג'יימס באפלה ומאיים לשסף את גרונו אם יתקוף את רב-המרגלים של המלכה. הוא נעלם דרך החלון תוך הבטחה לחזור אם ג'יימס לא יעמוד במילתו, ובאזהרה אחרונה לא לגעת במולדתו אירלנד.

### 2099

בסדרה "מארוול 2099" של ארץ-2992, דרדוויל הוא סמואל פיסק, נכדו של וילסון פיסק. הוא מרגיש חרטה על המעשים אותם ביצע סבו ומנחיל מורשת משלו כדרדוויל, כמו גם את המורשת שלו כקינגפין אותה ירש.

### עידן אפוקליפס

בקו הזמן החלופי "עידן אפוקליפס", המתרחש בארץ-295, השומר מורדוק משרת את מיקאיל רספוטין, אחד מארבעת פרשיו של אפוקליפס. בזמן שהיה כלוא במחנות העבודה של אפוקליפס לבני אנוש, חשיפה לחומר רעיל גרמה לעיוורונו ולכוחותיו של מורדוק, אם כי הוא האמין שהוא קיבל אותם בזכות שתל שניתן לו בידי רספוטין. כאשר הוא נוגע בטעות באמפאת' המנוטרל, הוא מגלה את הטעות בדרכיו וגואל את אמפאת' מיסוריו כשהוא מכה בו עד זוב דם עם נשק האלה שלו. הוא מתכחש למיקאיל ומסיר מעליו את המשקף, בכך מגלה שלא היו אלה שתלים קיברנטיים שהעניקו לו את כוחותיו. עקב גילוי זה, מורדוק נשבר בהיוודעו עד כמה רספוטין שיטה בו במשך השנים.

עשר שנים לאחר מכן, מורדוק נראה כשהוא עובד עבור נשק אומגה, מחליפו של אפוקליפס. הוא משרת בתור השומר של עיר אפוקליפס החדשה, ומשתמש בחושיו כדי לאתר בני אדם המנסים להיכנס לעיר. בסופו של דבר, הוא הובס על ידי חשיפה לגז רעיל כאשר נלחם נגד הנביא ויליאם סטרייקר ואיפשר לקבוצת המשמידים להימלט.

### אמלגם

בארץ-9602 של אמלגם קומיקס, שנוצרה בעקבות אירועי די.סי. נגד מארוול, סלייד מורדוק היא שכירת חרב עיוורת מניו גות'אם סיטי שפועלת תחת הכינוי "המתגרה המחסלת", גם משום שהיא קוראת תיגר על המעשים שהיא עושה וגם משום שאף אחד לא מתגרה להתעמת איתה. הדמות היא שילוב בין דת'סטרוק של חברת DC קומיקס לבין דרדוויל של מארוול קומיקס.

בסדרת החוברות מוזכר גם שילוב נוסף של דרדוויל הנקרא דד-דוויל, האיש ללא חיים, והוא תוצאה של שילוב בין דרדוויל לבין דדמן מחברת DC קומיקס.

### בית אם

ביקום החלופי שנוצר באירוע הקרוסאובר "בית אם", מאט מורדוק/דרדוויל נמצא בקשר רומנטי עם הענקית הירוקה. סיפור המקור של כוחותיו כמו גם מידת היכולות שלו אינם מוסברים, אך הם דומים למקבילו ביקום מארוול הרגיל. אין הדבר ידוע אם הוא קיבל את כישורי הלחימה שלו מחושים רדיואקטיביים, או שהוא קיבל אותם אחרי שליילה מילר "העירה" אותו.

### ארץ אקס

במיני-סדרה המוגבלת "ארץ אקס" משנת 1999 קיימים לפחות שלוש דמויות של דרדוויל. הראשונה (ובדרך מעניינת מבחינה ויזואלית) קורט ווגנר כחול-העור עורך עסקה עם מפיסטו והופך לשד אדום-העור בלאסקו, אולם כשהוא חוזר להיות גיבור, הוא מגיע לשכונת הלס קיצ'ן והופך למגן השכונה. הדמות השנייה היא מאט מורדוק, שמופיע בחיים לאחר המוות כמארח של רוח נוקמת. הדמות השלישית והידועה יותר היא של פעלולן בלתי פגיע הלובש תלבושת המשלבת בין זו של דרדוויל לבין איוול קניוול, ואשר חושק במותו ומתגרה בחייו.

### אחרית הימים

"אחרית הימים" היא מיני-סדרה בת שמונה חלקים המגוללת את ימיו האחרונים של דרדוויל. במהלך הקרב האחרון עם בולזאיי, דרדוויל לוחש אליו מילה בודדת "מאפון" לפני שהורג את עצמו על ידי מכה בראשו מנשק האלה שלו. מספר שנים לפני מותו, דרדוויל התעמת עם הקינגפין כשחזר להלס קיצ'ן. פיסק ערך עסקה עם הממשלה, ודרדוויל - בראותו שאין שום דבר שהוא יכול לעשות כדי לעצור את פיסק - הרג אותו בנוכחותם של אנשים רבים ברחוב. אחרי שהרג אותו, דרדוויל נעלם למשך מספר שנים עד לזמן הקרב האחרון שלו עם בולזאיי, אחרי שחבריו וגיבורי-העל הפנו לו עורף. מאט אימן בתקופה זו את טים יוריק, בנו המאומץ של חברו משכבר ימים בן יוריק, כדי להפוך לדרדוויל החדש. אחרי שהשלים את אימוניו של טים והתוודע לשובו של בולזאיי להלס קיצ'ן, דרדוויל חזר כדי למנוע מאויביו הוותיקים מלהשפיע על ממשיך דרכו. מעשיו במהלך הקרב האחרון דחפו את בולזאיי לאובססיה בעקבות המילה אותה דרדוויל אמר לפני שהתאבד.

מתברר כי מאט מורדוק היה אב לבת בשם מאפון רומנובה מיחסיו עם האלמנה השחורה. אחרי מותה של נטשה, דרכיהם של מאט ומאפון נפרדו. כמו כן, מאט היה אביהם לכאורה של ארבעה ילדים - מת'יו מיחסיו עם אלקטרה נאצ'יוס, פרנקלין מיחסיו עם מילה דונובן ושני בנים תאומים מיחסיו עם מרי ווקר.

### אקסיילז

ביקום החלופי של ארץ-181 שהוצג בסדרת החוברות אקסיילז, מרבית גיבורי-העל דומים למקביליהם ביקום הרגיל. אחד השונים ביניהם הוא דרדוויל, המשמש כרוצח שכיר עבור הקינגפין ואשר גויס בידי זן דמוי החרקים טיימברייקרס לקבוצת הנוסעים בזמן נשק אקס.

### ארץ-13584

ביקום חלופי שידוע רק כארץ-13584 ואשר הופיע בחוברות האוונג'רס האפלים, דרדוויל חבר לכמה מגיבורי-העל לשעבר שהיו חברים בקבוצת גיבורים להשכרה. אותם חברים הפכו לחברי כנופייתו של ספיידרמן, ששלט בהלס קיצ'ן ותחם את השכונה בקורים בלתי שבירים - כאלה ששיריונו של איירון מן נהפך לבלתי יציב בזמן שניסה לשבור אותם, והקסם של דוקטור סטריינג' התברר כבלתי יעיל נגדם. דרדוויל והכנופיה נכנסו לעימות עם קבוצת האוונג'רס האפלים הנוסעים בזמן כשהם היו בדרכם להציל את חבריהם מונסטון וסקאאר השבויים. ספיידרמן האמין שמדובר במתחזים ולכד אותם בעזרת קוריו החזקים. חבר האוונג'רס האפלים איי אפאיק/"ספיידרמן" יצר קשר טלפתי עם ספיידרמן ושכנע אותו לשחרר את הקבוצה. מיסטי נייט של אותו יקום החליטה שאם ספיידרמן יגלה שחברי האוונג'רס האפלים דוברי אמת, אז היא תעזור להם להפיל את סטריינג', ודרדוויל וחברי הכנופיה מסכימים לעזור.

### אולטימייט דרדוויל

גרסת אולטימייט מארוול של דרדוויל הופיעה בשתי סדרות מוגבלות נפרדות: האחת "אולטימייט דרדוויל ואלקטרה" מאת הכותב גרג ראקה, והשנייה "אולטימייט אלקטרה" בציוות שנועד להפיל את שלטונו של הקינגפין. התברר בחוברות "אולטימייט ספיידרמן" כי אביו של מאט היה מתאגרף שנהרג בידי הקינגפין כאשר ג'ק לא הסכים למכור קרב. מאוחר יותר, כשקינגפין שורף את משרד עורכי הדין של מורדוק, דרדוויל הזועם פורץ לדירותיו של פיסק ומאיים על ונסה פיסק השקועה בתרדמת, אך ספיידרמן משכנע אותו שלא להמשיך בכך.

במהלך הצפתו של מגנטו את האי מנהטן באירועי "אולטימטום", שבהם מיליוני אנשים מתו, דרדוויל נמצא מת בידי ספיידרמן והענק הירוק.

### לוגאן הזקן

בעתיד החלופי של לוגאן הזקן, המתרחש בארץ-807128 כחמישים שנים לאחר שגיבורי-העל הפסידו בקרב הגדול ביותר, שני גברים צעירים הלבושים כדרדוויל מתגלים יחד עם המעניש כשהם קשורים לעמוד בידי הקינגפין החדש, שהרג את מגנטו בעבר אחרי ניסיון לשחרר את העיר מחזקתו. האדם שלבוש כדרדוויל שואל לגבי מיקום נכדתו של ספיידרמן, אשלי ברטון, בתו של הוקאיי. הקינגפין החדש מציין שעדיין הוא מתלבט מה לעשות איתה, ושעל דרדוויל והמעניש למות בדרך הקלה. לאחר מכן, הם נאכלים בידי ולוצירפטורים.

בקשת הסיפור "עין תחת עין" של "הוקאיי הזקן", סדרת פריקוול לעלילות "לוגאן הזקן", מתברר שמאט מורדוק הוא מגיבורי-העל שעדיין נותרו בחיים. אחרי שנבלי-העל כבשו את רוב כדור הארץ, מורדוק נמלט להרי ההימלאיה, פתח דוג'ו משלו ולקח את השם של המנטור שלו, סטיק. כאשר הוקאיי מאבד את ראייתו כתוצאה מהתקפה של אוולאנש, הוא מחפש אחר סטיק בניסיון להתמודד עם עיוורונו, כדי שיוכל להילחם נגד הגולגולת האדומה. מאט מסכים לאמן אותו.

אזכור במדיות אחרות
------------------

### טלוויזיה

#### לייב אקשן

* בשנת 1975, השחקנית לשעבר אנג'לה בואי השיגה את הזכויות לסדרת טלוויזיה על דרדוויל ועל האלמנה השחורה. היא ארגנה שהצלם טרי אוניל יצלם אותה בדמותה של האלמנה השחורה ואת השחקן בן קרות'רס בדמותו של דרדוויל כדי למכור את הרעיון לחברות הפקה שונות, אך הפרויקט מעולם לא יצא לפועל.
* בשנת 1983, רשת ABC תכננה להפיק פרק פיילוט בלייב אקשן על דרדוויל, עם תסריט מאת סטרלינד סיליפנט, אך הפיילוט מעולם לא שודר.
* דמותו של מאט מורדוק/דרדוויל הופיעה בסרט הטלוויזיה משנת 1989 "משפטו של הענק הירוק" של רשת NBC, בגילומו של רקס סמית'. גרסה זו של הדמות הושפעה מקצין משטרה להפוך לגיבור. בנוסף, הוא לובש חליפה שחורה בסגנון נינג'ה - מראה שיופיע מאוחר יותר ב-1993 במיני-סדרה "דרדוויל: האיש ללא פחד" של פרנק מילר וג'ון רומיטה הבן וכן בסדרת נטפליקס "דרדוויל". כאשר דייוויד באנר נעצר, מאט מורדוק עוזר להוכיח את חפותו. מורדוק מספר לבאנר את סיפור מקורו בטרם נאבק בוילסון פיסק (בגילומו של ג'ון ריס-דייוויס) יחד עם הענק הירוק.

#### אנימציה

* דמותו של מאט מורדוק/דרדוויל הופיעה בפלשבק בסדרת האנימציה "ספיידרמן וחבריו המדהימים" בפרק "Attack of the Arachnoid" בדיבובו של פרנק ולקר. הוא משמש כעורך דינו של ספיידרמן אחרי שזה האחרון הופלל בידי הכימאי זולטן אמדאוס, שהפך לארכנואיד.
* דמותו של מאט מורדוק/דרדוויל הופיעה בסדרת האנימציה "ספיידרמן: סדרת האנימציה", בדיבובו של אדוארד אלברט. בגרסה זו, עיוורונו של מאט מורדוק נגרם לאחר שהיה עד לפשע אותו ביצע אביו. ג'יי ג'ונה ג'יימסון שוכר את שירותיו של מורדוק להגן על פיטר פארקר אחרי שהופלל בריגול תעשייתי בידי ריצ'רד פיסק, בנו של הקינגפין.
* דמותו של דרדוויל הופיעה בפרק *And a Blind Man Shall Lead Them* של "ארבעת המופלאים: סדרת האנימציה" משנות ה-90, בדיבובו של ביל סמיטרוביץ'. הוא עוזר לארבעת המופלאים מחוסרי הכוחות להיכנס לבניין בקסטר אחרי שדוקטור דום משתלט עליו.

### קולנוע

* סרט קולנוע לייב אקשן בשם "דרדוויל" יצא בהפקה תקציבית גדולה והוקרן לראשונה בשנת 2003. את הסרט ביים מארק סטיבן ג'ונסון וכיכבו בו בן אפלק כמאט מורדוק/דרדוויל, ג'ניפר גארנר כאלקטרה נאצ'יוס, מייקל קלארק דאנקן כקינגפין וקולין פארל כבולזאיי. בסוף 2004 יצאה גרסת הבמאי לסרט, אשר כללה חצי שעה נוספת של תת-עלילה שהביאה לתפיסתו של הקינגפין, קרבות מורחבים ופן רציני יותר לגרסה הקודמת שקצת לקתה בחסר - ובכך קירבה את דרדוויל צעד נוסף להיותו סרט קומיקס שנאמן למקור.
* בן אפלק שב לגלם את דמותו של מאט מורדוק בסצנה מחוקה בסרט הספין-אוף "אלקטרה", שנכללה מאוחר יותר בגרסת הבמאי לסרט.
* בשיאו של הסרט "ספיידרמן: ממד העכביש", מאט מורדוק הצעיר מופיע בממד של גוון סטייסי בתור בנו המאומץ של הקינגפין.

### היקום הקולנועי של מארוול

|  |  |
| --- | --- |
|  |  |
| כרזות פרסומיות לשתי העונות הראשונות של "דרדוויל". |

בנובמבר 2013, דיסני ומארוול שחררו הצהרה לפיה סדרת טלוויזיה חדשה של דרדוויל תיקח חלק ביקום הקולנועי של מארוול ותשודר בשירות הסטרימינג נטפליקס. בוב אייגר, המנהל לשעבר של חברת וולט דיסני, ציין שאם סדרות נטפליקס כדוגמת "דרדוויל" יהוו הצלחה, ייתכן ויהפכו לסרטים באורך מלא. בדצמבר 2013, חברת מארוול הודיעה שדרו גודארד נבחר לשמש כמפיק בפועל של הסדרה, "דרדוויל", ושיכתוב ויביים את הפרק הראשון. במאי 2014, גודארד בחר להישאר בתפקיד יועץ לסדרה, בעוד תפקיד המפיק בפועל עבר לידיו של סטיבן ס. דינייט. מאוחר יותר באותו חודש, השחקן צ'ארלי קוקס נבחר לתפקיד הראשי. שלב הצילומים החל ביולי 2014, והעונה הראשונה יצאה לשידור באפריל 2015. עונה שנייה של הסדרה יצאה במרץ 2016, בעוד העונה השלישית והאחרונה יצאה באוקטובר 2018. קוקס שב לגלם את הדמות גם במיני-סדרת הקרוסאובר "המגנים".

בדצמבר 2021, נשיא אולפני מארוול קווין פייגי ציין שצ'רלי קוקס ישוב ויגלם את דמותו של מאט מורדוק/דרדוויל בפרויקטים עתידיים של היקום הקולנועי. קוקס שב להופיע בדמותו של מורדוק בהופעת אורח בסרט "ספיידרמן: אין דרך הביתה" (2021), כאשר הוא מנקה את שמו של פיטר פארקר מכל חשד במותו של מיסטריו ומנסה לגרום להאפי הוגאן לשכור את שירותיו ולהגן עליו מפני האשמות של גניבת טכנולוגיה מ"תעשיות סטארק". הופעת אורח קצרה זו אינה מתייחסת לזהות הסודית של דרדוויל מלבד אזכור קצר ליכולותיו המחודדות של מורדוק, אשר תופס לבנה שנזרקה לפתע מהחלון הפתוח. לדבריו של טום הולנד המגלם את פארקר, הופעתו של מורדוק נכתבה רק לאחר שהצילומים החלו בגלל שעניין הזכויות של הדמות מסדרת נטפליקס לא היה ידוע בשלב זה.

במרץ 2022 נודע שאולפני מארוול מפתחים סדרת אתחול לדרדוויל, כשקווין פייגי וכריס גריי משמשים כמפיקים, ותהליך ההפקה יחל בסוף שנת 2022 או בתחילת 2023. כחודש לאחר מכן, קוקס חשף כי הוא הצטרף לצוות השחקנים של סדרת הטלוויזיה "אקו" של דיסני+, יחד עם שותפו למשחק וינסנט ד'אונופריו, שחזר לגלם את וילסון פיסק/הקינגפין בסדרה "הוקאיי". במאי אותה שנה אושר שהאתחול לדרדוויל יהיה בצורת סדרה חדשה, וכי היא תהיה המשך ישיר לסדרה של נטפליקס מאשר לאתחול מלא.

ביוני 2022, נודע בכנס קומיק-קון, סן דייגו שצ'רלי קוקס ישוב לגלם את הדמות בדיבוב גרסה שלו ב"ספיידרמן: השנה הראשונה" - סדרת אנימציה שתחקור את ימיו הראשונים של פיטר פארקר כספיידרמן, הפעם כגרסה חלופית בתור חניכו של נורמן אוסבורן. אושר גם שקוקס ישוב לגלם את הדמות בסדרה "שי-האלק: עורכת דין בשירות החוק" (2022) וכן בסדרה "דרדוויל: נולד מחדש" (2024).

ביבליוגרפיה
-----------

| סדרה עיקרית וחוברות חשובות |
| --- |
| * *Daredevil Vol.1 #1-380* (אפריל 1964-אוקטובר 1998)
	+ *Daredevil #1* - הופעה ראשונה של דרדוויל/מאט מורדוק, קארן פייג' ופוגי נלסון.
	+ *Daredevil #3* - הופעה ראשונה של הינשוף.
	+ *Daredevil #4* - הופעה ראשונה של האיש הסגול.
	+ *Daredevil #6* - הופעה ראשונה של מיסטר פיר.
	+ *Daredevil #7* - הופעה ראשונה של הדמות בתלבושת האדומה, הופעת אורח של נאמור.
	+ *Daredevil #8* - הופעה ראשונה של סטילט מן.
	+ *Daredevil #16-17* - הציוות הראשון עם ספיידרמן, הופעה ראשונה של השודד המחופש.
	+ *Daredevil #18* - הופעה ראשונה של גלדיאטור וסיפור מקורו.
	+ *Daredevil #25* - הופעה ראשונה של מאט בזהותו הבדויה 'מייק מורדוק'.
	+ *Daredevil #42* - הופעה ראשונה של הבדחן.
	+ *Daredevil #43* - הופעת אורח של קפטן אמריקה, מאט וקארן נפרדים בפעם הראשונה.
	+ *Daredevil #47* - דרדוויל יוצא לווייטנאם כדי לבדר חיילים. הצגתו של וילי לינקולן, שוטר לשעבר אפרו-אמריקני עיוור.
	+ *Daredevil #52* - הופעת אורח של הפנתר השחור, שמגלה את זהותו הסודית של דרדוויל.
	+ *Daredevil #53* - סיפור המקור של דרדוויל מסופר מחדש, הפעם באיורו של ג'ין קולן.
	+ *Daredevil #57* - מאט מגלה את זהותו הסודית לקארן.
	+ *Daredevil #67* - סיפור נוסף של סטילט-מן, מאט מורדוק וקארן פייג' נפרדים פעם נוספת.
	+ *Daredevil #81* - הופעה ראשונה של האלמנה השחורה.
	+ *Daredevil #87* - הפעם הראשונה שדרדוויל והאלמנה השחורה עוברים לגור יחד. תקדים ראשוני לכך שזוג לא נשוי עובר לגור ביחד.
	+ *Daredevil #92* - האלמנה השחורה הופכת לכוכבת משנה בסדרת החוברות.
	+ *Daredevil #99* - הופעת אורח של הוקאיי, קרוסאובר לחוברות *Avengers #110-111*.
	+ *Daredevil #100* - דרדוויל מראיין את המוציא לאור של מגזין רולינג סטון יאן ונר.
	+ *Daredevil #107* - הופעת אורח של קפטן מארוול.
	+ *Daredevil #125* - דרדוויל והאלמנה השחורה נפרדים, הופעה ראשונה של הת'ר גלן.
	+ *Daredevil #131* - הופעה ראשונה של בולזאיי וסיפור מקורו.
	+ *Daredevil #168* - הופעה ראשונה של אלקטרה.
	+ *Daredevil #170* - הופעה ראשונה של קינגפין, אחרי שכיהן במשך שנים רבות בתור אויב של ספיידרמן.
	+ *Daredevil #174* - הופעה ראשונה של ארגון "היד".
	+ *Daredevil #176* - הופעה ראשונה של סטיק, המורה הרוחני של מאט מורדוק.
	+ *Daredevil #181* - מותה של אלקטרה בידיו של בולזאיי.
	+ *Daredevil #183* - הסיפור "משחק ילדים" של פרנק מילר ורוג'ר מקנזי, שנפסל להפצה בעת כתיבתו על ידי רשות האתיקה של הקומיקס בשל התיאור של שימוש בסמים. העימות הראשון בין דרדוויל לבין המעניש.
	+ *Daredevil #190* - חזרתה לחיים של אלקטרה.
	+ *Daredevil #208* - "הלילה הקטלני ביותר בחיי", סיפור מאת הרלן אליסון.
	+ *Daredevil #220* - מותה של הת'ר גלן.
	+ *Daredevil #227-233* - קשת הסיפור "דרדוויל: נולד מחדש".
	+ *Daredevil #252* - ניו יורק נמצאת בעלטה גמורה בעקבות פלישת ארבעת פרשיו של אפוקליפס באירועי "נפילת המוטאנטים", ודרדוויל ובני בריתו נאלצים להגן על ביתם מהשתלטות כנופיות.
	+ *Daredevil #254* - הופעה ראשונה של טיפואיד מרי וסיפור מקורה.
	+ *Daredevil #297-300* - קשת הסיפור "תפילת אשכבה", שמגוללת את נפילתו של הקינגפין. ההמשך הבלתי רשמי לסיפור "נוד מחדש".
	+ *Daredevil #319-325* - קשת הסיפור "נפילה מחן". שובה של אלקטרה, תלבושת חדשה.
	+ *Daredevil #348* - פוגי מגלה את זהותו הסודית של מאט מורדוק כדרדוויל.
* *Daredevil Vol.2* (נובמבר 1998-אוגוסט 2009, 119 גליונות)
	+ *#1-8 Daredevil Vol.2*- קשת הסיפור "השטן השומר", מותה של קארן פייג' בידיו של בולזאיי.
	+ *Daredevil Vol.2 #9-15* - הסיפור "חלק משלם" של דייוויד מאק, הופעה ראשונה של אקו.
	+ *Daredevil Vol.2 #16-19* - הסיפור "קריאת השכמה" של בריאן מייקל בנדיס ודייוויד מאק.
	+ *Daredevil Vol.2 #32-37* - הסיפור "הסוד יצא" מאת בריאן מייקל בנדיס ואלכס מאליב. זהותו הסודית של דרדוויל כמאט מורדוק מתפרסמת בעיתונות.
	+ *Daredevil Vol.2 #41-45* - הסיפור "תת-אדם" של בנדיס/מאליב. הופעה ראשונה של מילה דונובן.
	+ *Daredevil Vol.2 #46-50* - הסיפור "הארדקור" של בנדיס/מאליב. דרדוויל מביס את הקינגפין, שחזר שוב לנקום, ובהבינו שניו יורק באמת זקוקה לקינגפין, מאט מכריז על עצמו כקינגפין החדש של הלס קיצ'ן.
	+ *Daredevil Vol.2 #76-81* - קשת הסיפור "הפרוטוקולים של מורדוק", בכתיבתו של בנדיס. זהותו הסודית של דרדוויל נחשפת לציבור, וכן שובו של הקינגפין, שמוסר למשטרה הוכחות ועדויות לכך שדרדוויל הוא אכן מאט מורדוק, תמורת שחרורו.
	+ *Daredevil Vol.2 #82-87* - קשת הסיפור "השטן באגף די". מאט מורדוק נכנס לכלא. כמו כן, פוגי נלסון נרצח בעודו מבקר את מורדוק, כשזה האחרון נמצא בבידוד ואינו יכול לעזור לחברו הוותיק. בהמשך מתברר כי מותו של נלסון בוים והוא הוכנס לתוכנית להגנת עדים.
	+ *Daredevil Vol.2 #111* - הופעה ראשונה של ליידי בולזאיי.
	+ *Daredevil Vol.2 #116-119* - קשת הסיפור "שובו של המלך", בכתיבתו של אד ברובייקר. בעקבות מותם של ילדיו בידי ליידי בולזאיי, קינגפין חוזר מהיעדרותו הממושכת ונוטל מחדש את תפקיד הקינגפין כדי לנקום את מות אהוביו. הסיפור מסתיים בחוברת מספר 500 של הכרך הראשון לאחר מיספור מחדש.
* *Daredevil Vol.1 #501-512* (אוקטובר 2009-פברואר 2011) - קשתות הסיפור "יד השטן", "דרך היד השמאלית" ו"בצללים" של אירועי "ארץ הצל". בהמשך לאירועי "Dark Reign: The List - Daredevil", דרדוויל נופל לתהומות השגעון ומאיים על שלום העיר ניו יורק כאשר הוא מבקש להשתלט על ארגון "היד".
* *Daredevil Vol. 3* (יולי 2011-יוני 2012)
	+ *Daredevil Vol.3 #14-16* - כחלק מהרצתו המחודשת של מארק וייד, זוהי תחילת סופה של השותפות בין מורדוק לנלסון, כאשר זה האחרון מגלה סודות אותם מסתיר שותפו.
* *Daredevil Vol. 4* (ספטמבר 2014-נובמבר 2015)
	+ *Daredevil Vol.4 #1* - תחילת השותפות בין מאט לקירסטן מקדאפי.
	+ *Daredevil Vol.4 #6-7* - כחלק מאירועי "החטא הקדמון", מאט מגלה את האמת על אמו.
* *Daredevil Vol.5 #1-28* (פברואר 2016-דצמבר 2017)
	+ *Daredevil Vol.5 #1* - שינוי תלבושת לדרדוויל, ותחילת שותפות בינו לבין הגיבור הצעיר בליינדספוט.
* *Daredevil Vol.1 #595-612* (ינואר 2018-ינואר 2019)
	+ *Daredevil Vol.1 #595-600* - קשת הסיפור "ראש העיר פיסק", המעמתת בין ראש העיר הנבחר פיסק לסגן ראש העיר החדש מאט מורדוק.
	+ *Daredevil Vol.1 #609-612* - קשת הסיפור "מותו של דרדוויל".
* *Daredevil Vol.6 #1-36* (אפריל 2019-פברואר 2022)
	+ *Daredevil Vol.6 #1-5* - קשת הסיפור "דע מהו פחד"
	+ *Daredevil Vol.6 #6-10* - קשת הסיפור "אין שדים, רק אלוהים". בהיעדרו של דרדוויל, שדים אמיתיים מתחילים להטיל חתיתם בשכונת הלס קיצ'ן.
	+ *Daredevil Vol.6 #11-18* - קשת הסיפור "דרך הגיהנום". מאט מורדוק נוטש את זהות דרדוויל בעקבות משבר אמון ונלחם בשדים הפנימיים שלו, בעוד דרדוויל חדש עושה צדק בשכונת הלס קיצ'ן ונלחם בשוטרים מושחתים.
	+ *Daredevil Vol.6 #26-27* - חלק מאירוע נרחב בשם "מלך בשחור".
	+ *Daredevil Vol.6 #31-36* - קשת הסיפור "עוצר". מאט מורדוק נלקח למעצר ביוזמתו בעקבות פשעיו ונאלץ להדוף גל אסירים בכלא שרוצים במותו, בעוד אלקטרה נוטלת על עצמה את זהות דרדוויל בשמו ומסתגלת לתפקידה החדש כמגינה של הלס קיצ'ן. קשת הסיפור מובילה לאירועי הקרוסאובר "שלטון השטן"
* *Daredevil Vol.7 #1-14* (ספטמבר 2022-אוגוסט 2023) - הכרך השביעי בסדרת הדגל, שמביא במלואו את סאגת "האגרוף האדום". אלקטרה נצ'יוס, "האישה ללא פחד", מתכסת תוכנית נקם אולטימטיבית לחסל את ארגון "היד" ברחבי העולם, והיא ודרדוויל יוצאים למסע שאפתני לקראת סדר עולמי חדש שנוגד לרוחם של שאר גיבורי-העל ביקום מארוול.
* *Daredevil Vo.8* (ספטמבר 2023 ואילך)
 |

| סדרות ספין-אוף |
| --- |
| * *Elektra Vol.1 #1-4* (ינואר-אפריל 1995)
* *Elektra Vol.2 #1-19* (ספטמבר 1996-אפריל 1998)
* *Elektra Vol.3 #1-35* (יולי 2001-אפריל 2004)
* *Elektra Vol.4 #1-11* (אפריל 2014-מאי 2015)
* *Elektra Vol.5 #1-5* (פברואר-יוני 2017)
* *Bullseye Vol.1 #1-5* (פברואר-יוני 2017)
 |

| מיני-סדרות ומהדורות מוגבלות |
| --- |
| * *Daredevil Special #1-3* (ספטמבר 1967, פברואר 1971, ינואר 1972)
* *Giant-Size Daredevil #1* ‏(1975)
* *What If #28: What If Daredevil Became Agent of S.H.I.E.L.D* (אוגוסט 1981) - כחלק מסיפורי "מה אם...?", מה אם דרדדויל הפך לסוכן S.H.I.E.L.D.
* *What If Vol.2 #2: What If Daredevil Had Killed The Kingpin* (אוגוסט 1989) - כחלק מסיפורי "מה אם...?", מה אם דרדדויל הרג את הקנגפין?
* *What If Vol.2 #73: What If The Kingpin Owned Daredevil* (מאי 1995) - כחלק מסיפורי "מה אם...?", מה אם קינגפין שלט בדרדוויל?
* *Daredevil/Black Widow: Abattoir* (יולי 1993, רומן גרפי)
* *Daredevil: The Man Without Fear #1–5* (אוקטובר 1993-פברואר 1994) מאת פרנק מילר וג'ון רומיטה הבן.
* *Typhoid Vol.1 #1-4* (אוקטובר-דצמבר 1995)
* *Kingpin Vol.1 #1* (דצמבר 1997)
* *Daredevil #1/2* (קומיקס בן 17 עמודים שפורסם במגזין ויזארד מספר 96, אוגוסט 1999)
* *Daredevil: Ninja #1–3* (דצמבר 2000-מאי 2001) מאת בריאן מייקל בנדיס.
* *Daredevil: Yellow #1–6* (אוגוסט 2001-ינואר 2002) מאת ג'ף לואב וטים סייל.
* *Daredevil: The Target* ידוע גם כ-*Daredevil/Bullseye: The Target #1* (ינואר 2003) מאת קווין סמית' וגלן פברי.
* *What If Karen Paige Had Lived #1* (פברואר 2005) - כחלק מסיפורי "מה אם...?", מה אם קארן פייג' נותרה בחיים?
* *Daredevil: Father #1–6* (יוני 2004, אוקטובר 2005-ינואר 2006) מאת ג'ו קסאדה.
* *Daredevil: 2099 #1* (נובמבר 2004) מאת רוברט קירקמן.
* *Daredevil: Redemption #1–6* (אפריל-אוגוסט 2005) מאת דייוויד היין ומייקל גיידוס.
* *Captain Universe/Daredevil #1* (ינואר 2006)
* *#1 What If: Daredevil* (פברואר 2006)
* *What If: Daredevil vs. Elektra #1* (פברואר 2010)
* *Daredevil: Cage Match #1* (יולי 2010)
* *Shadowland #1–5* (ספטמבר 2010-ינואר 2011)
* *Daredevil: Black and White #1* (אוקטובר 2010)
* *Shadowland: Bullseye #1* (אוקטובר 2010)
* *Shadowland: Blood on the Streets #1-4* (אוקטובר 2010-ינואר 2011)
* *Daredevil: Reborn #1-4* (מרץ-יולי 2011)
* *Daredevil: Flashback #-1*
* *Daredevil: Official Movie Adaptation #1* - עיבוד קומיקס לאדפטציה הקולנועית "דרדוויל".
* *Daredevil: Reborn #1-4* (מרץ-יולי 2011)
* *Daredevil : Dark Nights #1-8* ‏(2012-2013)
* *Daredevil: End of Days #1-8* (דצמבר 2012-אוגוסט 2013) - שיתוף הפעולה האחרון בין בריאן מייקל בנדיס לדייוויד מאק המתאר את אחרית ימיו של דרדוויל בעתיד הלא רחוק.
* *Daredevil : Road Warrior Infinite Comic #1-4* ‏(2014); הודפס מחדש כחוברת מספר #0.1 בכרך הרביעי של חוברות דרדוויל.
* *Daredevil/Punisher #1-4* ‏(2016); הופץ במקור בתור *Daredevil/Punisher: Seventh Circle Infinite Comic #1-8*.
* *Man Without Fear #1–5* (ינואר 2019) מאת ג'ד מאקי.
* *Devil's Reign #1-6* (דצמבר 2021-אפריל 2022))
* *Devil's Reign Omega #1* (מאי 2022)
* *Daredevil: Woman Without Fear #1-3* (מרץ-מאי 2022)
 |

קישורים חיצוניים
----------------

ויקישיתוף מדיה וקבצים בנושא **דרדוויל** בוויקישיתוף
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס
* דרדוויל: האיש ללא פחד, אתר רשמי על הדמות
* דרדוויל, באתר אנציקלופדיה בריטניקה (באנגלית)

הערות שוליים
------------

1. ↑  *Daredevil #1*, April 1964
2. ↑  Top 100 Comic Book Heroes: #10 - Daredevil
3. ↑  The 50 Greatest Comic Book Characters
4. ↑  Daredevil: The Man Without Fear - The Writers, Kuljit Mithra, March 21st 2013
5. ↑  *Daredevil #25*, January 1967
6. ↑  *Daredevil #29*, June 1967
7. ↑  *Daredevil #41-42*, June-July 1968
8. ↑  *Daredevil #47*, December 1968
9. ↑  *Daredevil #57*, October 1969
10. ↑  *Daredevil #79-84*, August 1971-February 1972
11. ↑  *Daredevil #131*, March 1976
12. ↑  *Daredevil #156*, January 1979
13. ↑  *Daredevil #164*, May 1980
14. ↑  "Daredevil's" Darkest Nights and Brightest Stories Countdown, Marc Buxton, December 3rd 2013
15. ↑  Interview With Dennis O'Neil, Kuljit Mithra, March 21st 2013
16. ↑  *Daredevil #191*, May 1980
17. ↑  *Daredevil #254*, May 1988
18. ↑  *Daredevil Vol.2 #1-119*, June 1998-August 2009
19. ↑  *Daredevil Vol.2 #87*, September 2006
20. ↑  *Black Panther: Man Without Fear #513-523*, February-November 2011
21. ↑  *Black Panther: The Most Dangerous Man Alive! #523.1-529*, November 2011-April 2012
22. ↑  *New Avengers Vol.2 #16*, November 2011
23. ↑  *Daredevil Vol.3 #16*, October 2012
24. ↑  *Daredevil Vol.3 #21-22*, February-March 2013
25. ↑  *Daredevil Vol.4 #0.1*, September 2014
26. ↑  *Daredevil Vol.5 #20*, July 2017
27. ↑  *Daredevil Vol.5 #21-22*, August 2017
28. ↑  *Daredevil Vol.5 #25*, October 2017
29. ↑  Daredevil: Storming City Hall, Jim Beard, October 12th 2017
30. ↑  *Daredevil #600*, May 2018
31. ↑  *Daredevil #601*, June 2018
32. ↑  Everything That's Happened in 'Daredevil' So Far, Bair Marnell, June 26th 2020
33. ↑  Daredevil is Going To Prison in Marvel Comics, Mike Cuenca, September 19th 2020
34. ↑  The Men Without Fear: Creating Daredevil Part 1 - Stan Lee, DareDevilDocumentary, Youtube
35. ↑  A history of the radar sense #4 - Frank Miller part 1, The Other Murdock Papers, March 21st 2009
36. ↑  *Daredevil: Reborn #1*, March 2011
37. ↑  The Top 5 Enemies of Daredevil, Nick Furious, January 25th 2011
38. ↑  *Daredevil #184*, July 1982
39. ↑  *Daredevil #159*, July 1979
40. ↑  *Daredevil Vol.2 #3*, January 1999
41. ↑  *Daredevil Vol.2 #5*, March 1999
42. ↑  *Spider-Man\Black Cat: The Evil That Men Do #5*, February 2006
43. ↑  *Daredevil Vol.5 #4*, April 2016
44. ↑  *Daredevil: Road Warrior #3*, March 2014
45. ↑  *Daredevil #287*, December 1990
46. ↑  *Daredevil Vol.5 #27*, December 2017
47. ↑  Daredevil: Battlin' Jack Murdock Debuts in June, Matt Brady, March 16th 2007
48. ↑  *Daredevil #24*, January 1967
49. ↑  *Daredevil #3*, August 1964
50. ↑  *Daredevil #4*, October 1964
51. ↑  *Daredevil #6*, February 1965
52. ↑  *Daredevil #8*, June 1965
53. ↑  *Daredevil #18*, July 1966
54. ↑  *Daredevil #42*, July 1968
55. ↑  *Daredevil #78*, July 1971
56. ↑  *Daredevil #113*, September 1974
57. ↑  *Marvel 1602 #1-8*, August 2003-April 2004
58. ↑  *Daredevil 2099 #1*, September 2004
59. ↑  *Assassin #1*, April 1996
60. ↑  *The Exciting X-Patrol #1*, June 1997
61. ↑  *House of M #5, #7*, August, October 2005
62. ↑  *Earth X #0*, January 1999
63. ↑  *Daredevil: End of Days #1*, October 2012
64. ↑  *Daredevil: End of Days #4*, January 2013
65. ↑  *Daredevil: End of Days #8, June 2013*
66. ↑  *Daredevil: End of Days #3, December 2012*
67. ↑  *Exiles #62*, April 2005
68. ↑  *Dark Avengers #187*, February 2013
69. ↑  *Ultimate Spider-Man #109*, July 2007
70. ↑  *Ultimate Spider-Man #131*, April 2009
71. ↑  *Wolverine Vol.3 #68*, August 2008
72. ↑  *Old Man Hawkeye #12*, December 2018
73. ↑  Daredevil\Black Widow TV Series (1975), Kuljit Mithra, April 1st 2013
74. ↑  Tom Holland talks about the Daredevil scene in No Way Home, Youtube, January 3rd 2022
75. ↑  Daredevil Key Issues, manwithoutfear.com

| מארוול קומיקס |
| --- |
| 

| דמויות |
| --- |
| 

|  |  |
| --- | --- |
| קפטן אמריקה | ג'יימס בארנס • איזאיה בראדלי • סוכן ארצות הברית • ג'ק פלאג • פלקון • פגי קרטר • שרון קרטר • נווד • ארנים זולא • באטרוק המזנק • ברון זמו • ברון סטרוקר • דוקטור פאוסטוס • הגולגולת האדומה • וייפר • ולנטינה אלגרה דה לה פונטיין • טאסקמאסטר • טופר צהוב • מרסק הדגלים • ניוק • סין • קוטונמאות' • קרוסבונז |
| איירון מן(דמויות) | איירון פטריוט • אדווין ג'רוויס • האפי הוגאן • מריה היל • וור משין • פפר פוטס • איירון הארט • איירון מונגר • איש הטיטניום • בליזארד • דינאמו הארגמן • ג'סטין האמר • הרוזן נפאריה • ויפלאש • מאדאם מאסק • מודוק • מנדרין • זיק סטיין • פיקסר • רוח |
| תור | אודין • אנג'לה • בטא ריי ביל • בלדר • היימדל • היפוליטה • הלוחמים שלושה • ולקיריה • סיף • ג'יין פוסטר • גור שוחט האלים • האיש הסופג • האיש הרדיואקטיבי • הלה • לוקי • מוציא להורג • מיסטר הייד • מכשפת • מלקית' הארור • סירטיר • ראגנארוק |
| ספיידרמן(דמויות) | הארי אוסבורן • ג'ון ג'יימסון • ג'יי ג'ונה ג'יימסון • פלישיה הארדי • מרי ג'יין ווטסון • מיילס מוראלס • גוון סטייסי • סילבר סייבל • סילק • ספיידרוומן (ג'סיקה דרו • ג'וליה קרפנטר • מאטי פרנקלין • ספיידר-גוון) • סקרלט ספיידר • קיין • פלאש תומפסון • אלקטרו • בומרנג • דוקטור אוקטופוס • הגובלין הירוק • הובגובלין • הידרו-מן • היורשים • הלטאה • הנשר • העקרב • סימביוט (ונום • קרנג') • זיקית • טומסטון • לילי הוליסטר • מורביוס • מיסטריו • מיסטר נגטיב • סאנדמן • קרייבן הצייד • ראש פטיש • ריינו • שוקר |
| ארבעת המופלאים | האישה הבלתי-נראית • הגולש הכסוף • הדבר • הלפיד האנושי • מיסטר פנטסטיק • נובה (פרנקי ריי) • פרנקלין ריצ'רדס • אניהילוס • גלקטוס • דוקטור דום • טראקס • סופר סקרול • קאנג הכובש |
| הענק הירוק | ריק ג'ונס • דוק סמסון • ג'ניפר וולטרס • ליירה • סקאאר • מרלו צ'נדלר • בטי רוס • ת'נדרה • אבומיניישן • המנהיג • טיטניה • מודוק • ת'נדרבולט רוס/הענק האדום |
| הנרי פים | איש הנמלה (אריק אוגריידי • סקוט לאנג) • ג'וקסטה • הצרעה • ויז'ן • יילוג'אקט • סטאטור • אולטרון |
| קוסמי | אדם וורלוק • איקריס • גאמורה • קפטן מארוול (מאר-וול • מוניקה רמבו • ג'ניס-וול • פילא-וול • קהנ'נר • נו-ואר • קרול דנברס) • גברת מארוול • גורגון • גלדיאטור • גרוט • דראקס המשמיד • חזיז שחור • יונדו • מדוזה • מונדרגון • מייג'ור ויקטורי • מנטיס • סטארהוק • סטאר לורד • קארנאק • קוואזר • קסווין • קפטן יוניברס • קרולינה דין • קריסטל • רוקט ראקון • נובה • תנה • אגו הכוכב החי • גראנדמאסטר • האספן • מונסטון • מקסימוס • נביולה • קוראת' הרודף • קורבאק • רונאן המאשים • תאנוס |
| על-טבעי | אגתה הארקנס • בלייד • גוסט ריידר • דוקטור סטריינג' • האביר השחור • העתיק • ברון מורדו • ג'ק-או-לנטרן • דורמאמו • דרקולה • הברדס • מפיסטו • שטאנה |
| גיבורי ונבלי רחוב | איירון פיסט • אלקטרה • אקו • ג'. וו. ברידג' • ג'סיקה ג'ונס • דרדוויל (דמויות) • נייג'ל היגינס • המעניש • בן יוריק • לוק קייג' • מון נייט • מיסטי נייט • מיקרוצ'יפ • מסווה ופגיון • פוגי נלסון • קארן פייג' • קולין וינג • בולזאיי • ברקודה • ג'יגסו • גלדיאטור • האיש הסגול • הינשוף • הרוסי • טיפואיד מרי • כמיסטרו • מיסטר הייד • נחש הפלדה • ניוק • פיקסר • קורנל סטוקס • קינגפין |
| גיבורים צעירים | איירון לאד • אמדאוס צ'ו • גברת מארוול (קמלה קאן) • גרטרוד יורקס ואולד לייס • האלקלינג • הוקאיי (קייט בישופ) • ויקאן • ויקטור מנצ'ה • מולי הייז • אמריקה צ'אבז • נובה (סם אלכסנדר) • ניקו מינורו • ספיד • ספידבול • פטריוט • צ'ייס סטיין • קסווין • קרולינה דין |
| שונות | איש המכונה • ארס • דומיניק פורצ'ון • האלמנה השחורה • הווארד הברווז • הוקאיי • הלקאט • הסנטרי • הפנתר השחור (ואקאנדה) • הרקולס • ויז'ן (ארקוס) • וונדר מן • זאוס • ילדת הסנאי • כוכב אש • לונה מקסימוף • מוקינגבירד • נאמור • ניק פיורי • קווייק • קפטן בריטניה • רונין • שאנג-צ'י • שורי • אדם-קוף • אמן החרבות • אריק קילמונגר • ארקייד • גרביטון • גרים ריפר • השומר האדום • טריקשוט • יאבאט אומון טורו • ילנה בלובה • קונסטריקטור • קלו • קרוספייר |

 |

 |  |
| 

| קבוצות-על |
| --- |
| אילומינטי • אקס-מן • ארבעת המופלאים • גיבורים להשכרה • דפנדרס • האוונג'רס (דמויות) • האוונג'רס המופלאים • האוונג'רס הסודיים • האוונג'רס הצעירים • הבלתי אנושיים • הלוחמים החדשים • המשמידים • הנצחיים • הקומנדו המייללים • וורבאונד • נקסטווייב • Runaways • שומרי הגלקסיה (הקבוצה המקורית) • S.H.I.E.L.D. •‏ ששת הגיבורים הגדולים • אדוני הרשע • ארבעת המפחידים • האוונג'רס האפלים • האוכפים • היד • HYDRA • המסדר השחור •‏A.I.M.‎ • ששת המרושעים • ת'נדרבולטס |

 |
| 

| אירועים ביקום מארוול(היסטוריה פרסומית לאירועי קרוסאובר של מארוול קומיקס) |
| --- |
| 

|  |  |
| --- | --- |
| שנות ה-70 וה-80 | מלחמת קרי–סקרול (יוני 1971) • מלחמות סודיות (מאי 1984) • מלחמות סודיות 2 (יולי 1985) • נולד מחדש (פברואר 1986) • טבח המוטאנטים (אוקטובר 1986) • נפילת המוטאנטים (ינואר 1988) |
| שנות ה-90 | כפפת האינסוף (יולי 1991) • מבצע סופה גלקטית (מרץ 1992) • מלחמת האינסוף (יוני 1992) • מסע הצלב האינסופי (יוני 1993) • פלאות (ינואר 1994) • די.סי. נגד מארוול (אפריל 1996) • אונסלוט (מאי 1996) |
| שנות ה-2000 | שושלת קאנג (יוני 2001) • ליגת הצדק/האוונג'רס (ספטמבר 2003) • מלחמה סודית (פברואר 2004) • האוונג'רס מתפרקים (אוגוסט 2004) • איירון מן: אקסטרמיס (ינואר 2005) • בית אם (אוגוסט 2005) • השמדה (מרץ 2006) • כוכב הענק הירוק (יולי 2006) • מלחמת אזרחים (יולי 2006) • מלחמת-עולם הענק הירוק (יולי 2007) • השמדה: כיבוש (אוגוסט 2007) • ספיידרמן: עוד יום אחד (ספטמבר 2007) • פלישה סודית (יוני 2008) • וולברין: לוגאן הזקן (יוני 2008) • שלטון אפל (דצמבר 2008) • מלחמת המלכים (מרץ 2009) • נפילת הענקים (מרץ 2009) • קפטן אמריקה: נולד מחדש (יולי 2009) |
| 2010 ואילך | ממלכת המלכים (ינואר 2010) • מצור (ינואר 2010) • מלחמת-עולם הענקים (פברואר 2010) • הציווי של תאנוס (יולי 2010) • ארץ הצל (ספטמבר 2010) • הפחד עצמו (מרץ 2011) • אוונג'רס נגד אקס-מן (אפריל 2012) • עידן אולטרון (מרץ 2013) • אינסופיות (אוגוסט 2013) • החטא הקדמון (אפריל 2014) • אוונג'רס ואקס-מן: הציר (אוקטובר 2014) • יקום העכביש (נובמבר 2014) • מלחמות סודיות (מאי 2015) • מלחמת הממלכות (אפריל 2019) |
| 2020 ואילך | אימפריה (יולי 2020) • מלך בשחור (דצמבר 2020) • שלטון השטן (דצמבר 2021) • אוונג'רס: התאספו (נובמבר 2022) |

 |

 |
| 

| עיבודים למדיות נוספות |
| --- |
| 

|  |  |
| --- | --- |
| סרטי קולנוע | המעניש (1989) • קפטן אמריקה (1990) • בלייד • דרדוויל • הענק • המעניש (2004) • אלקטרה • גוסט ריידר • המעניש: אזור מלחמה • גוסט ריידר: רוח הנקמה • 6 גיבורים • הנוקמים: האיחוד • דוקטור סטריינג' • ארבעת המופלאים (2005) • ארבעת המופלאים: עלייתו של הגולש הכסוף • ארבעה מופלאים (2015) |
| סרטי אקס-מן | אקס-מן • אקס-מן 2 • אקס-מן 3: המפלט האחרון • אקס-מן המקור: וולברין • אקס-מן: ההתחלה • וולברין • אקס-מן: העתיד שהיה • דדפול • אקס-מן: אפוקליפסה • לוגאן - וולברין • דדפול 2 • אקס-מן: הפניקס האפלה • המוטנטים החדשים |
| סרטי ספיידרמן | ספיידרמן • ספיידרמן 2 • ספיידרמן 3 • ספיידרמן המופלא • ספיידרמן המופלא 2 • ספיידרמן: ממד העכביש • ספיידרמן: ברחבי ממדי העכביש |
| יקום ספיידרמן של סוני | ונום • מורביוס • ונום 2 • קרייבן הצייד • מאדאם וב |
| היקום הקולנועי של מארוול | איירון מן • הענק הירוק • איירון מן 2 • תור • קפטן אמריקה • הנוקמים • איירון מן 3 • תור: העולם האפל • קפטן אמריקה: חייל החורף • שומרי הגלקסיה • הנוקמים: עידן אולטרון • אנטמן • קפטן אמריקה: מלחמת אזרחים • דוקטור סטריינג' • שומרי הגלקסיה: חלק 2 • ספיידרמן: השיבה הביתה • תור: ראגנארוק • הפנתר השחור • הנוקמים: מלחמת האינסוף • אנטמן והצרעה • קפטן מארוול • הנוקמים: סוף המשחק • ספיידרמן: רחוק מהבית • האלמנה השחורה • שאנג-צ'י ואגדת עשר הטבעות • נצחיים • ספיידרמן: אין דרך הביתה • דוקטור סטריינג' בממדי הטירוף • תור: אהבה ורעם • הפנתר השחור: ואקאנדה לנצח • אנטמן והצרעה: קוונטומאניה • שומרי הגלקסיה: חלק 3 • המארוולס • דדפול 3 • קפטן אמריקה: עולם אמיץ חדש |
| סדרות טלוויזיה(לייב אקשן ואנימציה) | האוונג'רס: סדרת האנימציה • איירון מן: הרפתקאות משוריינות • אקס-מן: סדרת האנימציה • אקס-מן: הדור הבא • וולברין והאקס-מן • הענק הירוק (1996) • האלק וצוות הריסוק • סוכני S.H.I.E.L.D. • הסוכנת קרטר • דרדוויל • ג'סיקה ג'ונס • לוק קייג' • איירון פיסט • המגנים • הבלתי אנושיים • בעלי היכולות • גלימה ופגיון • ספיידרמן: סדרת האנימציה • ספיידרמן ללא גבולות • ספיידרמן המדהים • ספיידרמן וחבריו המדהימים • שומרי הגלקסיה • ספיידרמן • ספיידרוומן • ספיידי וחבריו המופלאים |

 |

 |
| 

| כותבים ומאיירים |
| --- |
| גארת' אניס • בריאן מייקל בנדיס • אד ברובייקר • סטיב דיטקו • ג'ונתן היקמן • מארק וייד • סטן לי • גרנט מוריסון • פרנק מילר • טוד מקפרלן • פביאן ניצ'זה • כריס קלרמונט • אלכס רוס |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb2016021432
* WorldCat (עם LCCN): nb2016-021432

 |